ગત શુક્રવારે વડાલીમાં રહેતા બે સંતાનોના પિતા શાહીદ અબ્દુલ મનસુરી હિંદુ યુવતીને પોતાની મોહજાળમાં ફસાવી ફરાર થઇ ગયો હતો અને ત્યારબાદ બંનેના લગ્નના ફોટા તેમજ લગ્નનું સર્ટીફીકેટ સોશિયલ મીડીયામાં વાઇરલ થતા વડાલી શહેરમાં તંગદિલીભરી સ્થિતિનું નિર્માણ થયુ હતું. જે ઘટનાની જાણ જિલ્લા પોલીસવડા સૌરભસિંઘને થતા તેમણે તાબડતોબ વડાલી ખાતે પહોંચી જઇ વડાલી પોલીસ સ્ટેશનમાં બંને સમાજના પ્રતિનિધિઓની બેઠક યોજી મામલો થાળે પાડયો હતો. ત્યારબાદ ઘટનાની ગંભીરતાને સમજી જિલ્લા પોલીસવડાએ સમગ્ર ઘટનાની તપાસ જિલ્લા ક્રાઇમ બ્રાન્ચને સોંપી પૂરેપૂરી નજર રાખી હતી. ક્રાઇમ બ્રાન્ચની ટીમે વડાલીના લવ જેહાદની ઘટના સંદર્ભે યુવતીને ભગાડી જનાર મુસ્લિમ યુવકના પરિવારજનો સાથે સંપર્ક સેતુ રાખી ગુપ્ત ઓપરેશન દ્વારા બંનેને શોધવાની છાનબીન શરૂ કરી હતી.